Bela Hotenašvili

Bela Hotenašvili (; dzimusi  Telavi) ir Gruzijas starptautiskā lielmeistare šahā (2007).

 Biogrāfija 
Vairākārt pārstāvējusi Gruziju Eiropas un Pasaules junioru šaha čempionātos. 1998. gadā izcīnījusi bronzu Pasaules junioru šaha čempionātā U10 vecuma grupā, bet 2004. gadā uzvarējusi Pasaules junioru šaha čempionātā U16 vecuma grupā. Trīs reizes uzvarējusi Gruzijas junioru šaha čempionātos: 2002. gadā U16 vecuma grupā, bet 2007. un 2008. gadā U20 vecuma grupā.

2009. gadā Tbilisi uzvarējusi Maijas Čiburdanidzes kausa izcīņā. 2012. gadā uzvarējusi Gruzijas sieviešu šaha čempionātā. 2013. gadā Ženēvā uzvarējusi FIDE Women's Grand Prix sērijas šaha turnīrā.2013-2014 FIDE Women's Grand Prix 2020. gada augustā izcīnījusi 3. vietu Gruzijas sieviešu šaha čempionātā.GEO Women 77th Ch 2023. gada februārī uzvarējusi Gruzijas sieviešu šaha čempionātā.Georgian Women 80th Championship 2023. gada maijā Nikosijā ierindojusies 11. vietā FIDE sieviešu Grand Prix izcīņas posmā.Standings — FIDE Grand prix 2023 2023. gada jūnijā Sentluisā dalījusi 3.-4. vietu sieviešu lielmeistaru starptautiskajā šaha turnīrā Cairns Cup.2023 Cairns Cup - Day 9 | www.uschesschamps.com 2023. gada augustā Baku piedalījusies FIDE Pasaules kausa izcīņā sievietēm, kurā ceturtdaļfinālā piekāpusies Taņai Džunji.Women's Chess World Cup 2023 2025. gada februārī izcīnījusi 2. vietu Gruzijas šaha čempionātā sievietēm.GEO Women 82nd Ch 2025. gada aprīlī Rodā ierindojusies 16. vietā Eiropas individuālajā sieviešu šaha čempionātā.25th European Women's Chess Championship 2025 2026. gada janvārī Monako izcīnījusi 2. vietu Eiropas šaha ātrspēles čempionātā sievietēm.European Women’s Blitz Chess Championship 2025

Piedalījusies Pasaules šaha čempionātos sievietēm pēc izslēgšanas sistēmas:
 2012. gadā Hantimansijskā 1. kārtā zaudējusi Maricai Arribasai Robainai;
 2015. gadā Sočos 2. kārtā uzvarējusi Huanu Cjaņu, bet 3. kārtā zaudējusi Džao Sjue;2015 FIDE Knockout Matches
 2017. gadā Teherānā 1. kārtā zaudējusi Olgai Ziminai;
 2018. gadā Hantimansijskā 1. kārtā uzvarējusi Vo Thi Kimfunu, bet 2. kārtā zaudējusi Dronavalli Hārikai.Women’s World Championship 2018

Pārstāvējusi Gruzijas komandu lielākajos komandu šaha turnīros:
 Pasaules šaha olimpiādēs piedalījusies 5 reizes (2010-2018). Komandu vērtējumā izcīnījusi 2 bronzas (2010, 2018) medaļas. Individuālajā vērtējumā izcīnījusi sudraba (2014) un 2 bronzas (2010, 2018) medaļas;OlimpBase :: Women's Chess Olympiads :: Bela Khotenashvili
 Eiropas komandu šaha čempionātos piedalījusies 4 reizes (2009, 2013, 2017-2019). Komandu vērtējumā izcīnījusi 3 sudraba (2009, 2017, 2019) medaļas. Individuālajā vērtējumā izcīnījusi zelta (2017) un 2 sudraba (2009, 2013) medaļas;OlimpBase :: European Women's Team Chess Championship :: Bela Khotenashvili
 Pasaules komandu šaha čempionātos piedalījusies 6 reizes (2011-2019, 2023). Komandu vērtējumā izcīnījusi zelta (2023) un 3 bronzas (2011, 2017, 2019) medaļas. Individuālajā vērtējumā izcīnījusi sudraba (2011) medaļu.OlimpBase :: World Women's Team Chess Championship :: Bela Khotenashvili

Par panākumiem turnīros FIDE 2006. gadā Hotenašvili piešķīra starptautiskās meistares (WIM), bet 2007. gadā - starptautiskās lielmeistares (WGM) nosaukumu. 2009. gadā saņēmusi starptautiskā meistara vīriešiem (IM) nosaukumu, bet 2013. gadā - starptautiskā lielmeistara vīriešiem (GM) nosaukumu.GM title application

 Atsauces 

 Ārējās saites 

Kategorija:1988. gadā dzimušie
Kategorija:Gruzijas šahisti